Džons Peins

Džons Braiants Peins () bija amerikāņu sporta šāvējs, olimpiskais čempions šaušanā 1896. gada vasaras olimpiskajās spēlēs.John Paine Olympedia.org

 Privātā dzīve 
Džons Peins piedzima 1868. gadā, viņa tēvs bija Čārlzs Džeksons Peins, kurš bija ASV Armijas ģenerālis Amerikas pilsoņu kara laikā. Viņam bija arī jaunāks brālis Samners Peins, kurš tāpat kļuva par 1896. gada olimpisko spēļu čempionu šaušanā. Viņš ir pabeidzis Hārvārdas koledžu.

Pēc olimpiskajām spēlēm Peins turpināja cīņu Spānijas un Amerikas karā. Pēc kara viņš atgriezās Bostonā un kļuva par turīgu investīciju baņķieri. 

 1896. gada vasaras olimpiskās spēles 
Džons bija Bostonas Vieglatlētikas asociācijas loceklis. Šī asociācija sūtīja biedrus uz pirmajām olimpiskajām spēlēm. Peins nolēma piebiedroties. Vispirms  viņš devās uz Parīzi, lai pārliecinātu savu brāli Samneru pievienoties viņam olimpiskajās spēlēs.

Džons Peins 1896. gada vasaras olimpiskajās spēlēs Atēnās startēja 25 metru šaušanā ar militāro pistoli. Viņš šajā disciplīnā izcīnīja zelta medaļu, iegūstot 442 punktus ar 25 precīziem šāvieniem.  Abi ar brāli viņi izmantoja Colt tipa revolveri, šie šaujamieroči bija labāki nekā pārējo sportistu ieroči, līdz ar to viņiem nebija nekādu problēmu uzvarēt.

 Rezultāti 
 Spēles  Sporta veids  Disciplīna  Rezultāts  Vieta  1896 Atēnas 25 metri, militārā pistole  442 punkti (25 trāpījumi)  

 Atsauces 

 Ārējās saites 
 Džons Peins (SOK profils) 
 Džons Peins (Olympedia profils) 
 Džons Peins (Sports Reference profils) 

Kategorija:1870. gadā dzimušie
Kategorija:1951. gadā mirušie
Kategorija:Bostonā dzimušie
Kategorija:ASV šāvēji
Kategorija:ASV sportisti 1896. gada vasaras olimpiskajās spēlēs
Kategorija:Šāvēji 1896. gada vasaras olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie zelta medaļnieki šaušanā
Kategorija:ASV olimpiskie zelta medaļnieki